
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 98
                                                               din 29 mai 2019
privind însuşirea documentaţiei topo - cadastrale pentru imobilul nr. I, situat în Municipiul Sighișoara, str. Turnului, nr. 1 - CENTRUL NAȚIONAL DE INFORMARE ȘI PROMOVARE TURISTICĂ

Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 13.571/16.05.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere documentaţia topo - cadastrală de primă înscriere a imobilului nr. I, înscris în Cartea Funciară nr. 11004 Sighișoara, sub nr. cad. 1229 și nr. top. 209/1/a, 209/2, 211/2, 212, 1906/2/1, situat în Municipiul Sighișoara, str. Turnului, nr. 1, actualizare date tehnice ale construcției, conform autorizației de construire nr. 138/31.05.2011 și a autorizațiilor de construire de continuare de lucrări cu nr. 111/07.06.2012 și nr. 85/13.06.2014, înscrierea dreptului de proprietate asupra acestui imobil în favoarea Municipiului Sighișoara – domeniul public, în baza Inventarului bunurilor care aparțin domeniului public al Municipiului Sighișoara, anexa nr. 4 din H.G. nr. 686bis/2002, la poz. 23, precum și înscrierea categoriei de folosință a terenului în suprafață de 750 mp., care rămâne în proprietatea Statului Român în cotă de 1/1 parte;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;

Având în vedere Raportul de Specialitate comun al Arhitectului Șef și al Direcţiei Administrarea Patrimoniului, înregistrat cu nr. 13.570/16.05.2019, prin care se propune spre însuşire documentaţia topo - cadastrală cu privire la imobilul nr. I, situat în Municipiul Sighișoara, str. Turnului, nr. 1 - CENTRUL NAȚIONAL DE INFORMARE ȘI PROMOVARE TURISTICĂ, îndeplinindu-se prevederile legale în acest sens;
   Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „c” şi (9), art. 45 (3) şi a art. 115 (1) lit. ,,b” din Legea nr. 215/2001, Legea administraţiei publice locale, republicată, cu modificările şi completările ulterioare,
 H O T Ă R Ă Ş T E:

Art. 1. Se însușește documentaţia topo - cadastrală de primă înscriere a imobilului nr. I, înscris în Cartea Funciară nr. 11004 Sighișoara, sub nr. cad. 1229 și nr. top. 209/1/a, 209/2, 211/2, 212, 1906/2/1, situat în Municipiul Sighișoara, str. Turnului, nr. 1, actualizare date tehnice ale construcției, conform autorizației de construire nr. 138/31.05.2011 și a autorizațiilor de construire de continuare de lucrări cu nr. 111/07.06.2012 și nr. 85/13.06.2014, înscrierea dreptului de proprietate asupra acestui imobil în favoarea Municipiului Sighișoara – domeniul public, în baza Inventarului bunurilor care aparțin domeniului public al Municipiului Sighișoara, anexa nr. 4 din H.G. nr. 686bis/2002, la poz. 23, precum și înscrierea categoriei de folosință a terenului, în suprafață de 750 mp., care rămâne în proprietatea Statului Român în cotă de 1/1 parte, anexa nr. 1 la prezenta hotărâre.
Art. 2. (1) Se aprobă evidențierea imobilului nr. I din construcția C1 (compusă din imobilul I și imobilul II, cu suprafața construită la sol de 607 mp. și suprafața construită desfășurată de 1814 mp.), actualizarea de date tehnice ale acestuia, conform autorizației de construire nr. 138/31.05.2011 și a autorizațiilor de construire de continuare de lucrări cu nr. 111/07.06.2012 și nr. 85/13.06.2014 și modificarea denumirii acestuia din ,,SALA CIPRIAN PORUMBESCUˮ, potrivit Hotărârii Consiliului Local Sighișoara nr. 124/25.06.2009, în ,,CENTRUL NAȚIONAL DE INFORMARE ȘI PROMOVARE TURISTICĂˮ, conform documentației topo - cadastrale însușite prin art. 1 din prezenta hotărâre, după cum urmează:                                                                                                                                                                                                                                                                                                                                                                                                                                                                                                                                                                                                                                                                

♦ subsol cu: spațiu de depozitare;

♦ parter cu: centrală termică, magazie, casa scării, hol, birou, hol + casa scării, grup sanitar bărbați, grup sanitar femei, spațiu de depozitare, birou, sală multifuncțională, spațiu de depozitare, foaier, garderobă, grup sanitar femei, grup sanitar bărbați;

♦ etaj cu: terasă publică, casa scării, cameră, cameră, grup sanitar, casa scării.

(2) Se aprobă înscrierea dreptului de proprietate asupra imobilului nr. I, întabulat în Cartea Funciară nr. 11004 Sighișoara, sub nr. cad. 1229 și nr. top. 209/1/a, 209/2, 211/2, 212, 1906/2/1, situat în Municipiul Sighișoara, str. Turnului, nr. 1, în favoarea Municipiului Sighișoara – domeniul public, în baza Inventarului bunurilor care aparțin domeniului public al Municipiului Sighișoara, anexa nr. 4 din H.G. nr. 686bis/2002, la poz. 23, conform documentației topo - cadastrale însușite prin art. 1 din prezenta hotărâre.

(3) Se aprobă înscrierea terenului în suprafață de 750 mp. cu categoria de folosință – curți - construcții, care rămâne în proprietatea Statului Român în cotă de 1/1 parte, conform documentației cadastrale însușite prin art. 1 din prezenta hotărâre.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Public Cadastru și Agricultură și Biroul Buget, Contabilitate, Salarizare - Direcţia Economică din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Marcu Gheorghe                 
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  1 ex. Arhitectul Șef;

  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare - Direcţia Economică;
  2 ex. Biroul Public Cadastru și Agricultură.
12 ex.

B.A. 
